galenus.de-curandi-ratione-per-venae-sectionem 18
Ὥσπερ δὲ τὰ προειρημένα πάντα μόρια ταῖς κατ’ ἀγκῶνα φλεβοτομίας , ὡς εἴρηται , γιγνομέναις ὠφελεῖται , κατὰ τὸν αὐτὸν τρόπον ὅσα κατωτέρω τούτων ἐστὶ ταῖς ἐπ’ ἰγνύων τε καὶ σφυρῶν . ἔστι δὲ τῶν προειρημένων κατωτέρω τὰ κατ’ ἰσχίον τε καὶ κύστιν καὶ μήτραν . νεφροὶ δὲ ἐπαμφοτερίζουσι κάτω μὲν ὄντες ἤδη τῶν πρότερον εἰρημένων , ἄνω δὲ τῶν δεύτερον , διὸ καὶ ταῖς ἐπ’ ἀγκῶνος ἐνίοτε φλεβοτομίας ὑπακούουσιν , ὅταν ἥ τε φλεγμονὴ πρόσφατος εἴη καὶ πλῆθος αἵματος . ἐφ’ ὧν δ’ ἡ διάθεσίς ἐστιν ἣν ἰδίως καλοῦσι νεφρῖτιν , τὴν κατ’ ἰγνύαν ἐπὶ τούτου χρὴ τέμνειν , ἢ πάντως γε τὰς κατὰ σφυρὰ φλέβας . αἱ δέ τῆς μήτρας φλεγμοναὶ μᾶλλον ἔτι νεφρῶν ὑπὸ τῶν ἐν τοῖς σκέλεσι φλεβῶν τεμνομένων ὠφελοῦνται . ταῖς γὰρ ἐπ’ ἀγκῶνος κενώσεσι καὶ ἄλλο τι πρόσεστι μοχθηρόν . ἐπέχουσι γὰρ ἐμμήνους καθάρσεις , ἀντισπῶσαι τὸ αἷμα πρὸς τὰ τοῦ σώματος ὑψηλότερα . ταῖς δ’ ἀπὸ τῶν σκελῶν οὐ μόνον ἀντισπάσαι , ἀλλὰ καὶ προτρέπειν ὑπάρχει τὰ καταμήνια . καὶ ὅταν γε τοῦτο πρᾶξαι βουληθῇς κατὰ τὸν καιρὸν τῆς εἰωθυίας τῇ γυναικὶ περιόδου , προλαβὼν ἡμέρας ὡσεὶ γ΄ , ἢ δ΄ , ἤτοι φλέβα τεμῶν ἢ ἀποσχάσας τὰ σφυρὰ τοῦ ἑτέρου τῶν σκελῶν ἀποκένωσον ὀλίγον , εἶτα κατὰ τὴν ὑστεραίαν ὡσαύτως ἀπὸ θατέρου σκέλους , αὖθις ὁμοίως κένωσον ἅμα τῷ καὶ προνοεῖσθαι τῆς λεπτυνούσης διαίτης , ἐν αὐταῖς ταῖς ἡμέραις , ἐν αἷς οὕτως κενοῖς , καὶ πρὸ αὐτῶν ἄλλαις ἤδη τέσσαρσιν ἢ πέντε . γέγραπται δέ μοι περὶ τῆς λεπτυνούσης διαίτης εἷς κατὰ ἰδίαν λόγος . ἀλλὰ γυναιξὶ καὶ ἄνευ τοιαύτης διαίτης ἱκανὰ προτρέψαι καταμήνια καὶ καλαμίνθην καὶ γλήχωνα . διδόναι δὲ αὐταῖς ἀφεψῶν ἐν μελικράτῳ καὶ ξηρὰ κόπτων καὶ διάττων λεπτῷ κοσκίνῳ καὶ τρίβων γε πάλιν χάριν τοῦ ποιῆσαι χνοῶδες , ἐπίπαττε τῷ μελικράτῳ . καιρὸς δὲ τῆς πόσεως ἄριστός ἐστι μετὰ τὸ βαλανεῖον , περιβεβλημέναις ταῖς σίνδοσι . ταῦτα μὲν οὖν ἐπιεικῆ φάρμακα , σφοδρότερα δὲ βράθυ καὶ δίκταμον . ἡ δὲ χρῆσις ὁμοία τοῖς προειρημένοις . δίδοται δ’ ἐν τούτῳ τῷ καιρῷ καὶ τὸ πικρὸν ἰδίως ὀνομαζόμενον φάρμακον , ὅ τὰς ρ΄ ἔχει ( Λ ) τῆς ἀλόης μιγνυμένας ταῖς τῶν ἄλλων φαρμάκων ἓξ ἑκάστου . κάλλιστον δ’ ἐστὶν ὅταν λάβῃ κινάμωμον . ταῦτα μὲν ἐν παρέργῳ λελέχθω , καίτοι γ’ οὐκ ὄντα πάρεργα , διότι τῇ τοῦ αἵματος ἐκ μήτρας φορᾷ συνεργεῖ , μετὰ τῆς ἀπὸ τῶν σκελῶν κενώσεως , ἤτοι τῶν σφυρῶν ἀμυττομένων ἢ φλεβὸς τεμνομένης παρὰ τὸν ἀστράγαλον ἢ κατ’ ἰγνύαν . οἶδα δὲ καὶ ἰσχιάδας ἐν ἡμέρᾳ μιᾷ θεραπευθείσας ὑπὸ τῆς διὰ τῶν σκελῶν κενώσεως , ὅσαι μὴ διὰ ψύξιν , ἀλλὰ πεπληρωμένων ﻿ αἵματος τῶν κατ’ ἰσχίον ἀγγείων ἐγένοντο . διὸ καὶ συμφορώτερον τῆς ἀπὸ τῶν σφυρῶν φλεβοτομίας ἢ ἀπὸ τῆς ἰγνύας ἐστὶ τοῖς οὕτω διακειμένοις . ἀποχάραξις δ’ αὐτοὺς οὐδὲν ὀνίνησι σαφὲς .
Lemmas: ὥσπερ δέ ὁ προλέγω πᾶς μόριον ὁ κατά ἀγκών φλεβοτομία , ὡς λέγω , γίγνομαι ὠφελέω , κατά ὁ αὐτός τρόπος ὅσος κάτω οὗτος εἰμί ὁ ἐπί ἰγνύς τε καί σφυρόν . εἰμί δέ ὁ προλέγω κάτω ὁ κατά ἰσχίον τε καί κύστις καί μήτρα . νεφρός δέ ἐπαμφοτερίζω κάτω μέν εἰμί ἤδη ὁ πρότερος λέγω , ἄνω δέ ὁ δεύτερος , διό καί ὁ ἐπί ἀγκών ἐνίοτε φλεβοτομία ὑπακούω , ὅταν ὁ τε φλεγμονή πρόσφατος εἰμί καί πλῆθος αἷμα . ἐπί ὅς δέ ὁ διάθεσις εἰμί ὅς ἴδιος καλέω νεφρῖτις , ὁ κατά ἰγνύα ἐπί οὗτος χρή τέμνω , ἤ πάντως γε ὁ κατά σφυρόν φλέψ . ὁ δέ ὁ μήτρα φλεγμονή μάλα ἔτι νεφρός ὑπό ὁ ἐν ὁ σκέλος φλέψ τέμνω ὠφελέω . ὁ γάρ ἐπί ἀγκών κένωσις καί ἄλλος τις πρόσειμι μοχθηρός . ἐπέχω γάρ ἔμμηνος κάθαρσις , ἀντισπάω ὁ αἷμα πρός ὁ ὁ σῶμα ὑψηλός . ὁ δέ ἀπό ὁ σκέλος οὐ μόνος ἀντισπάω , ἀλλά καί προτρέπω ὑπάρχω ὁ καταμήνιος . καί ὅταν γε οὗτος πράσσω βούλομαι κατά ὁ καιρός ὁ εἴωθα ὁ γυνή περίοδος , προλαμβάνω ἡμέρα ὡσεί γʹ , ἤ δʹ , ἤτοι φλέψ τέμνω ἤ ἀποσχάζω ὁ σφυρόν ὁ ἕτερος ὁ σκέλος ἀποκενόω ὀλίγος , εἶτα κατά ὁ ὑστεραῖος ὡσαύτως ἀπό ἕτερος σκέλος , αὖθις ὅμοιος κενόω ἅμα ὁ καί προνοέω ὁ λεπτύνω δίαιτα , ἐν αὐτός ὁ ἡμέρα , ἐν ὅς οὕτως κενόω , καί πρό αὐτός ἄλλος ἤδη τέσσαρες ἤ πέντε . γράφω δέ ἐγώ περί ὁ λεπτύνω δίαιτα εἷς κατά ἴδιος λόγος . ἀλλά γυνή καί ἄνευ τοιοῦτος δίαιτα ἱκανός προσρέπω καταμήνιος καί καλαμίνθη καί βλήχων . δίδωμι δέ αὐτός ἀφέψω ἐν μελίκρατον καί ξηρός κόπτω καί διαίσσω λεπτός κόσκινον καί τρίβω γε πάλιν χάριν ὁ ποιέω χνοώδης , ἐπιπάσσω ὁ μελίκρατον . καιρός δέ ὁ πόσις ἀγαθός εἰμί μετά ὁ βαλανεῖον , περιβάλλω ὁ σίνδων . οὗτος μέν οὖν ἐπιεικής φάρμακον , σφοδρός δέ βράθυ καί δίκταμον . ὁ δέ χρῆσις ὅμοιος ὁ προλέγω . δίδωμι δέ ἐν οὗτος ὁ καιρός καί ὁ πικρός ἴδιος ὀνομάζω φάρμακον , ὅς ὁ ρʹ ἔχω ( Λ ) ὁ ἀλόη μείγνυμι ὁ ὁ ἄλλος φάρμακον ἕξ ἕκαστος . καλός δέ εἰμί ὅταν λαμβάνω κιννάμωμον . οὗτος μέν ἐν πάρεργος λέγω , καίτοι γε οὐ εἰμί πάρεργος , διότι ὁ ὁ αἷμα ἐκ μήτρα φορά συνεργέω , μετά ὁ ἀπό ὁ σκέλος κένωσις , ἤτοι ὁ σφυρόν ἀμύσσω ἤ φλέψ τέμνω παρά ὁ ἀστράγαλος ἤ κατά ἰγνύα . οἶδα δέ καί ἰσχιάς ἐν ἡμέρα εἷς θεραπεύω ὑπό ὁ διά ὁ σκέλος κένωσις , ὅσος μή διά ψῦξις , ἀλλά πληρόω ﻿ αἷμα ὁ κατά ἰσχίον ἀγγεῖον γίγνομαι . διό καί σύμφορος ὁ ἀπό ὁ σφυρόν φλεβοτομία ἤ ἀπό ὁ ἰγνύα εἰμί ὁ οὕτως διάκειμαι . ἀποχάραξις δέ αὐτός οὐδείς ὀνίνημι σαφής .